Magia

Magia (באנגלית: Magic, ובעברית: קסם) הוא אלבום הבכורה של הזמרת-יוצרת הקולומביאנית, שאקירה. האלבום יצא לאור ב-24 ביוני 1991, על ידי חברת התקליטים סוני מיוזיק קולומביה. מתוך האלבום יצאו ארבעה סינגלים; "Magia", "Lejos de tu Amor", "Esta Noche Voy Contigo", ו-"Sueños". למרות ניסיונותיהם של שאקירה וחברת תקליטיה לקדם את האלבום, הוא נכשל ומכירותיו הסתכמו בכ-1,000 עד 1,200 עותקים, אשר נמכרו בארץ מולדתה. האלבום הופק על ידי מיגל א. קוביוס ופבלו טדסקי, ושיריו נכתבו על ידי שאקירה, ועל ידי שלושה פזמונאים נוספים. האלבום יצא במסגרת חוזה ההקלטות שלה עם סוני מיוזיק קולומביה, שבו היא התחייבה להוציא שני אלבומי אולפן נוספים. באלבום ישנו אוסף של בלדות פופ שנכתבו בידי שאקירה כשהייתה בת שמונה, והרקע לכתיבתם היה בהשראת חוויות שונות שחוותה באותה תקופה. כדי לקדם את האלבום קיימה שאקירה מופעים רבים בטקסים, אירועים וכולי. במרבית מן המופעים השתתפו הרקדנים סזאר נבארו, גיירמו גומז, מאוריציו פינילה וריצ'רד ריקרדו. בסמוך לקיום המופעים, הופיעה שאקירה בפסטיבל הבינלאומי של וינה דל מאר. הפסטיבל נתן לזמרים הלטינו-אמריקאים הזדמנות לבצע את שיריהם, ולקדם את אלבומיהם, והזוכה נבחר על ידי שופטים רבים. שאקירה ביצעה את הבלדה "Eres", שנכללה באלבומה השני Peligro, וזכתה במקום השלישי. אחד מהשופטים אשר הצביעו לה, היה הזמר הלטיני, ריקי מרטין. "Magia" - יצא לאור ב-21 בדצמבר 1990, כסינגל הראשון מתוך האלבום, וכסינגל הבכורה של שאקירה. את השיר כתבה והפיקה שאקירה לבדה בגיל 13. חברת תקליטיה של הזמרת והיא עצמה, קיוו כי השיר יגרום לה לפרוץ לתודעת הציבור, אך זה נכשל בדומה לאלבום עצמו. הווידאו קליפ של השיר צולם במסעדה וברחובות עיר מולדתה. "Lejos de tu Amor" - יצא לאור ב-3 באפריל 1991, כסינגל השני מתוך האלבום. את השיר כתב פבלו טדסקי, והוא הופק על ידי שאקירה. במקום קליפ מלא אשר צולם לשיר, נבחרה אחת מהופעותיה של שאקירה להוות כקליפ הרשמי. "Esta Noche Voy Contigo" - יצא לאור ב-16 ביולי 1991, כסינגל השלישי מתוך האלבום. את השיר כתב מיגל א. קוביוס, והוא הופק על ידי שאקירה. הקליפ הנלווה שיצא לשיר מציג את שאקירה כשהיא בגן חיות, רוקדת ושרה וברקע ניתן לראות פיל שהולך סביבה. "Sueños" - יצא לאור ב-28 בספטמבר 1991, כסינגל הרביעי והאחרון מתוך האלבום. את השיר כתבה והפיקה לבדה שאקירה. בסמוך לפתיחתו הרשמית של יוטיוב הועלה השיר לאחד מן ערוצי היוטיוב שהיו באותה תקופה. הקליפ הוא בעצם מן הופעה שקיימה שאקירה לבדה בחדר מעומעם ואפל, כשהיא נמצאת בו לבדה שרה את השיר. בשנת 1996, יצאה שאקירה לסיבוב ההופעות הראשון שלה, "Tour Pies Descalzos". סיבוב ההופעות נתמך על גבי האלבום הזה, אלבומה השני Peligro, ואלבומה השלישי, Pies Descalzos. השיר היחידי מתוך האלבום אשר נכלל ברשימת השירים שאותם שרה שאקירה במופעים שהתקיימו בסיבוב ההופעות, היה שיר הנושא, "Magia". סיבוב ההופעות כלל בתוכו כ-74 מופעים בסך הכל. שאקירה – כתיבה, שירה סרג'יו סולאנו – גיטרה אקוסטית, גיטרה חשמלית אנטוניו "טוניו" ארנדו – סקסופון מיגל א. קוביוס – הפקה, כתיבה, הלחנה, מעצב אומנותי, הפקה ווקאלית, מקהלה אנה מריה גונזלס-ליליאנה אווילה – מקהלה חואניטה לובוגררו – כתיבה פבלו טדסקי – הפקה, כתיבה, הלחנה, מעצב אומנותי, תכנות מחשבים, תכנות סינתיסייזר, תכנות תופים אלווארו אדוארדו אורטיז קיו – עיצוב גבריאל מוניוז – מתאם כללי לואיס מיגל אוליבר – טכנאי קול, הנדסת קול ליאו ארזו – עיצוב עטיפת אלבום מידע על האלבום Magia באתר MusicBrainz האלבום Magia באתר Discogs Shakira - Magia, Discogs (באנגלית) Shakira, Discogs (באנגלית) Cover Story: Shakira: Shakira : Rolling Stone, ‏2009-04-29 The Unit, 404, Shakira "Review: "El Dorado" - Shakira". VVN Music. נבדק ב-2018-02-22. McKinney, Kelsey. "What early critics got really, really wrong about Shakira". Splinter (באנגלית אמריקאית). נבדק ב-2018-02-22. VH1.com : Shows : Driven : Shakira : About the Episode, ‏2005-11-26 Cover Story: Shakira : Rolling Stone, ‏2008-05-16 I. Municipalidad de Viña del Mar, Viña del Mar - Ilustre Municipalidad de Viña del Mar, Viña del Mar - Ilustre Municipalidad de Viña del Mar (בספרדית) Shakira (2015-07-01), Shakira - Eres (Vina del Mar 1993), נבדק ב-2018-02-22 Biography, shakira-bio.tumblr.com (באנגלית) Shakira - Magia, Discogs (באנגלית) Shakira, Biography (באנגלית) jhonqui Quiroz (2013-12-09), SHAKIRA / MAGIA Oficial Video HQ, נבדק ב-2018-02-22 xxworriorxx (2007-03-28), Shakira - Lejos de tu Amor, נבדק ב-2018-02-22 PeligroDelShakira (2008-10-12), Shakira - ESTA NOCHE VOY CONTIGO - Music Video - HQ Audio, נבדק ב-2018-02-22 Christopher Wollaston, YouTube Christopher Wollaston (2006-05-16), Shakira - Sueños, נבדק ב-2018-02-22 Shakira Concert Map by tour: Tour Pies Descalzos | setlist.fm, www.setlist.fm Shakira Album Statistics: Tour Pies Descalzos | setlist.fm, www.setlist.fm Shakira Tour Statistics: Tour Pies Descalzos | setlist.fm, www.setlist.fm